stanford-oval/wikipedia huggingface dataset:
בנתיב הסכנה
הערות שוליים

↑  וא"ב גריפין, "בנתיב הסכנה", הוצאת מטר, 2000, עמודים 17 - 18
↑  וא"ב גריפין, "בנתיב הסכנה", הוצאת מטר, 2000, עמוד 122
↑  וא"ב גריפין, "בנתיב הסכנה", הוצאת מטר, 2000, עמוד 62, "מק-קוי השתף בפשיטה על האי מקין".
↑  וא"ב גריפין, "בנתיב הסכנה", הוצאת מטר, 2000, עמוד 424, "מילאתי קצין מבצעים באוגדת הנחתים הראשונה, המפקד. עד שנתאפשר לשלוח ממלא מקום לקצין המבצעים שנפל בקרב".
↑  וא"ב גריפין, "בנתיב הסכנה", הוצאת מטר, 2000, עמוד 384, "לוחם ממערכת גואדלקנל, בעל צלב הטיסה המצטיין, טייס קרבי מעולה שהפיל שבעה מטוסי אויב".
ערך זה הוא קצרמרבנושא ספרים. אתם מוזמנים לתרום לוויקיפדיה ו.
ג'וליאן בויד

| --- | --- |
אין תמונה חופשית
 לידה:  2 בפברואר 1990 (בן 34) ארצות הברית
 עמדה:  סמול פורוורד
 גובה:  2.01
 מספר:  42
 מכללה:  אוניברסיטת לונג איילנד
 דראפט:  לא נבחר, 2014
 קבוצות כשחקן
 2016–2018   2018–2019   2019–2020   2020–2021   2021–:  לונדון לייטינג   קיי. אר. רייקיאוויק   מקאו וולף ווריירס   אליצור קריית אתא   הפועל ירושלים
 הישגים כשחקן
 אליפות הליגה האיסלנדית (2019)   השחקן המצטיין בפלייאוף הליגה האיסלנדית (2019)   השחקן המצטיין של העונה בליגה האיסלנדית (2019)
 
ג'וליאן בויד (באנגלית: Julian Boyd; נולד ב-2 בפברואר 1990) הוא כדורסלן אמריקאי, המשחק בעמדת הסמול פורוורד בהפועל ירושלים.
קריירת תיכונים מכללות

בויד החל את דרכו כשלמד בבית הספר התיכון ויליאם הווארד טאפט בסן אנטוניו, טקסס. בעונתו האחרונה, בויד נבחר לכדורסלן השנה בסן אנטוניו לאחר שהעמיד ממוצעים של 21.6 נקודות ו-11.7 ריבאונדים למשחק. בתום העונה התחייב לאוניברסיטת לונג איילנד.
בעונתו הראשונה במכללות, בויד העמיד ממוצעים של 10.5 נקודות ו-6.4 ריבאונדים למשחק, וזכה בתואר רוקי העונה של המחוז. לאחר עונתו הראשונה, אובחן בויד כחולה במחלת לב, מה שאילץ אותו להפעיל סעיף חולצה אדומה אשר מבטלת את העונה הבאה ומקנה לו עונה נוספת לזכאות המכללות.
בויד חזר בעונה שלאחר מכן ורשם ממוצעים של 13 נקודות ו-8.9 ריבאונדים למשחק, כשהוא מוביל את המכללה למאזן 6–27. מכללתו הגיעה לטורניר אליפות המכללות, שם הפסידה בסיבוב השני לאוניברסיטת קרוליינה הצפונית בצ'אפל היל. בויד נבחר לשחקן המצטיין ולחמישיית העונה של המחוז.
בעונתו השלישית, בויד שוב הוביל את המכללה לפלייאוף ולטורניר האליפות. הוא נבחר לשחקן המצטיין של הטורניר, כשקלע 18 נקודות והוריד 10 ריבאונדים במשחק הגמר מול אוניברסיטת רוברט מוריס. בויד רשם ממוצעים של 17.4 נקודות ו-9.3 ריבאונדים למשחק, ונבחר לשחקן העונה ולחמישייה הראשונה של המחוז. בתום העונה, בויד נבחר על ידי Associated Press לחמישיית העונה בכל ארצות הברית.
לקראת עונתו האחרונה, בויד הושעה מהקבוצה בעקבות מסיבה שערך במכללה. לאחר שהמכללה בחנה את העניין, בויד הוחזר לקבוצה והושעה לשני משחקים. עם זאת, צרותיו של בויד באותה עונה לא הסתיימו כאשר קרע את הרצועה הצולבת בברכו ב-12 בדצמבר 2012 במשחק נגד אוניברסיטת רייס, וגמר את העונה לאחר שמונה משחקים בלבד. בעקבות הפציעה הוענקה לבויד עונה נוספת לזכאות. ביולי 2013, בויד קרע שוב את הרצועה הצולבת והיה צפוי להחמיץ את רוב העונה. מאמן המכללה, ג'ק פרי, ייעץ שבויד יחזור לשחק בינואר 2014 לכל היותר. עם זאת, בויד קרע בפעם השלישית את הרצועה הצולבת במהלך תרגיל בסוף דצמבר 2013, וסיים באופן מוחלט את קריירת המכללות שלו.
קריירה מקצועית

בויד החל את דרכו המקצועית בשנת 2016, כששיחק בלונדון לייטינג הקנדית. בשנת 2017, בויד קרע את הרצועה הצולבת שלו בפעם הרביעית. הוא חזר לשחק בעונה שלאחר מכן והעמיד ממוצעים של 12.5 נקודות ו-6.3 ריבאונדים ב-31 משחקים.
ביולי 2018, חתם בויד בקו. אר. רייקיאוויק האיסלנדית. משחקו הראשון היה בסופר קאפ האיסלנדי, בו קלע 28 נקודות בהפסד 103–72 לטינדסטול. במשחק הבכורה שלו בליגה, בויד רשם 37 נקודות ו-12 ריבאונדים בניצחון על סקאלאגרים. ב-20 בדצמבר קלע בויד שיא עונתי של 39 נקודות יחד עם 13 ריבאונדים בניצחון על ברייטבק. ב-22 משחקי ליגה, בויד העמיד ממוצעים של 22.5 נקודות ו-9.9 ריבאונדים. ב-4 במאי 2019, בויד זכה באליפות ונבחר לשחקן המצטיין של הפלייאוף. בסדרת הגמר הוא העמיד ממוצעים של 19.6 נקודות, 9.0 ריבאונדים ו-3.8 אסיסטים. בתום העונה הוא נבחר לשחקן המצטיין של הליגה.
בנובמבר 2019 חתם בויד במקאו וולף ווריירס הסינית.
ב-12 באוגוסט 2020, חתם בויד באליצור קריית אתא. ב-32 משחקים, בויד העמיד ממוצעים של 17.7 נקודות, 8.3 ריבאונדים ו-2.2 אסיסטים ב-29.2 דקות.
ב-17 במאי 2021, חתם בויד עד תום העונה בהפועל ירושלים לאחר שמרבית זריה עזבו בזמן מבצע שומר החומות
.
הערות שוליים

↑  ג'וליאן בויד חתם בקרית אתא, באתר סלאומית, ‏12 באוגוסט 2020
↑  אור שקדי‏, ג'וליאן בויד חתם בהפועל ירושלים, מקאלום: "הראש לא בכדורסל", באתר וואלה, 17 במאי 2021
↑  אפרת עמורבן, בריימו: "לא עזבתי את הארץ בגלל החיבור החזק לירושלים", באתר ynet, 23 במאי 2021
ג'ון ואנברו

| --- | --- |

 לידה:  24 בינואר 1664 הסיטי של לונדון, הממלכה המאוחדת 
 פטירה:  26 במרץ 1726 (בגיל 62) לונדון, ממלכת בריטניה הגדולה 
 תחום יצירה:  אדריכלות 
 זרם באמנות:  בארוק אנגלי 
 יצירות ידועות:  טירת הווארד 
 פרסים והוקרה:  Knight Bachelor 
 צאצאים:  צ'ארלס ואנברו 
 
סר ג'ון ואנברו (אנגלית: John Vanbrugh‏; 24 בינואר 1664 – 26 במרץ 1726) היה אדריכל ומחזאי אנגלי, הידוע בעיקר כמתכנן של ארמון בלנהיים וטירת הווארד. הוא כתב שתי קומדיות רסטורציה דעתניות וישירות, The Relapse‏ (1696) ו-The Provoked Wife‏ (1697), שהיו פופולריות מאוד אך זכו לביקורת רבה בתקופה שלאחר כתיבתן.
ואנברו היה רדיקלי לאורך רוב חייו. כאדם צעיר וכוויגי נאמן הוא היה חלק מהתוכנית להדיח את ג'יימס השני, להכתיר במקומו את ויליאם השלישי ולהגן על הדמוקרטיה הפרלמנטרית האנגלית, ובגלל פעילותו אף נכלא בבסטיליה שבפריז כאסיר פוליטי.
בקריירה שלו כמחזאי הוא פגע רבות בחלקים אחדים של החברה האנגלית בתקופת הרסטורציה והמאה ה-18, בין השאר בגלל המסרים המיניים שהיו בהם ובגלל ההגנה על זכויות האישה בנישואים. הוא הותקף על העמדות שהביע, והיה אחד היעדים העיקריים שהותקפו בחיבור Short View of the Immorality and Profaneness of the English Stage של ג'רמי קולייר. בקריירה שלו כאדריכל הוא היה אחד ממבשרי הבארוק האנגלי. עבודתו האדריכלית הייתה נועזת כמו פעילותו הפוליטית בראשית חייו ומחזותיו על נישואים, והיא אתגרה דעות שמרניות באותה תקופה.
ברונתותריומים

| ברונתותריומים |
| --- | --- |
 איור של מגצרופס
תקופה
אאוקן 53.4–33.9 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
משפחה:: ברונתותריומים
שם מדעי
 Brontotheriidae ‏מארש, 1873

שחזור של אמבולותריום
שחזור של פרוטיטאנופס (Protitanops)
ברונתותריומים (שם מדעי: Brontotheriidae) היא משפחה נכחדת מסדרת מפריטי הפרסה, שהתקיימה בתקופת האאוקן, בין 53.4 ל-33.9 מיליון שנה לפני זמננו באזור צפון אמריקה ואירואסיה. על אף הדמיון החיצוני הם אינם שייכים למשפחת הקרנפיים, אך קרובי משפחתם וכן גם של הסוסיים והטפיריים - כולם שייכים לאותה סדרה.
מאפיינים

לברונתותריומים היו ארבע אצבעות ברגליים הקדמיות ושלוש ברגליים האחוריות, וניזונו מעשבים.
המינים הראשונים במשפחה, כמו האאוטיטאנופס היו קטנים יחסית, לא יותר ממטר גובהם, וללא קרניים. אולם מינים מאוחרים יותר, פיתחו גוף בעל ממדים גדולים יותר (עד 2.5 מטרים) וגולגולת בעלת צורה דמוית קרן. לדוגמה, המגצרופס הצפון אמריקני, פיתח דו-צורתיות זוויגית שלזכר קרניים גדולות מעל אפו. הדבר מרמז כי החיה חיה בקבוצה, כשהזכרים מתמודדים (בדומה להתנהגות חיות אחרות כיום) על מקומם בקבוצה.
בשונה מקרנפים, ה"קרן" עשויה מעצם המצח ולא גדלה על גבי העור, כמו כן הקרניים גדלו זו לצד זו ולא אחת לפני השנייה כמו אצל הקרנפים.
סיבת הכחדת המשפחה היא ככל הנראה חוסר הסתגלותם להופעת צמחים קשים יותר ולאקלים יבש יותר, שהיו נפוצים בתקופת האוליגוקן.
סוגים

| 0 | 1 | 2 |
| --- | --- | --- |
|  Balochititanops  Pakotitanops  אאוטיטאנופס (Eotitanops)  פלאוסיופס (Palaeosyops)  Bunobrontops  Mesatirhinus  ספנוקואלוס (Sphenocoelus)  Desmatotitan  Acrotitan  Microtitan  Sthenodectes  Epimanteoceras  Nanotitanops  Fossendorhinus  Metarhinus  Telmatherium  Metatelmatherium  Wickia  Qufutitan  Protitan  Protitanotherium |  Rhinotitan  Pollyosbornia  Gnathotitan  אקטאוטיטאן (Aktautitan)  Pygmaetitan  Brachydiastematherium  Metatitan  Nasamplus  Protembolotherium  אמבולותריום (Embolotherium)  Diplacodon  Pachytitan  Parvicornus  Parabrontops  Eubrontotherium  פרוטיטאנופס (Protitanops)  Notiotitanops  Dianotitan  Duchesneodus  מגצרופס (Megacerops)  Arctotitan (?)  Mulkrajanops (?)  Sivatitanops (?) |  |
ג'ואהר אל-אסראר

| --- | --- |
העמוד הראשון של החיבור הבהאי ג'ואהר אל-אסראר, הכולל הערה צדדית נוספת בכתב ידו של בהאא אללה, מחבר הטקסט
העמוד הראשון של החיבור הבהאי ג'ואהר אל-אסראר, הכולל הערה צדדית נוספת בכתב ידו של בהאא אללה, מחבר הטקסט
 מידע כללי
 מאת:  בהאא אללה 
 שפת המקור:  ערבית 
 סוגה:  ספרות בהאית 
 הוצאה
 תאריך הוצאה:  שנות ה־50 של המאה ה־19 
 
ג'ואהר אל-אסראר (בערבית ״جواهر الاسرار״, אבני החן של המסתורין האלוהי), הוא ספר המורכב מתשובות שהעניק בהאא אללה, מייסד הדת הבהאית, לשאלותיו של סייד יוסף סדהי אספהאני (בפרסית: سيد يوسف اصفهاني). הספר נכתב בערבית בסביבות 1–1860 בזמן שהותו בבגדאד בין השנים 1853–1863. בשנת 2002 פורסם תרגום רשמי באנגלית. הנושאים בהם החיבור עוסק מזכירים ספרים בהאיים אחרים, כמו "שבעת העמקים" ו"ספר הוודאות".
תוכן הספר

החיבור מתייחס לנושאים רבים, ביניהם: היחס הקשה בו נתקלו חלק מהנביאים בתקופות הקדומות; הסכנה בהבנה מילולית מדי של ספרי הקודש; סימנים של נבואות המוזכרות בתנ"ך; הופעת התגלות אלוהית חדשה והמשכיות ההתגלות האלוהית. בנוסף, מפרט הספר את השלבים במסע לעבר רוממות רוחנית, אך גם מתייחס לקשיים שהמאמין עשוי להתמודד מולם בזמן התהליך.
בהאא אללה חוזר הרבה על הביטויים של "חיי הנצח", "התאהבות באלוהים", "שמש האמת" ו"הבוקר הנצחי" – מושגים בעלי חשיבות גדולה בפילוסופיה הבהאאית. הוא משווה את עצמו לנביאים של התקופות הקדומות, אך מציין שהמבחנים שהוא עבר קשים בהרבה משלהם. למרות הקושי הוא מודה לאלוהים על ההתנסויות שניתנו לו, מכיוון שהתמודדות עם שאלות ודילמות אלה היא זו שאפשרה לו להגיע לרוממות רוחנית.
בדומה ל"שבעת הגיאיות", גם בחיבור זה מתואר מעין מסע רוחני בו עובר ההלך שלבים ותחנות על מנת להגיע למקום חפצו: שלמות רוחנית וקירבה לאלוהות. החיבור נחשב לאחת מיצירותיו החשובות והמרכזיות של בהאא אללה מתקופת בגדאד, המתאפיינת בחיבורים בעלי אופי מיסטי כגון "קצידת היונה", "שבעת הגיאיות", "ארבעת הגיאיות", "המילים הנסתרות" ועוד.
הערות שוליים

↑  "New volume of Baha'i sacred writings is published", Bahá’í World News Service, September 22, 2002.
↑  Gems of Divine Mysteries - Bahaiworks, a library of works about the Bahá’í Faith, bahai.works (באנגלית)
↑  A. Taherzadeh, The Revelation of Baháʼu'lláh, Volume 1: Baghdad 1853-63, Oxford, UK: George Ronald 1976, pp. 151-152
| כתבים בהאיים |
| --- | --- | --- |
| מחיבורי בהאא אללה | אל-כתאב אל-אקדס • כתאב-י איקאן • המילים הנסתרות • שבעת העמקים • ארבעת העמקים • איגרות אל המלכים והשליטים • האיגרת אל בן הזאב • ג'ואהר אל-אסראר |  |
| מחיבורי עבד אל-בהאא' | שיחות פריז • תשובות לכמה שאלות • צוואתו של עבד אל-בהאא |  |
| מחיבורי שוגי אפנדי | הנה ה' עובר • היום המובטח הגיע |  |
| מחיבורי הבאב | קיום אל-אסמאא • באיאן • כתאב אל-אסמא • שבע ההוכחות |  |
| חיבורים שונים | מפציעי השחר |  |
בעיות לנדאו

בעיות לנדאו הן ארבע בעיות פתוחות העוסקות במספרים ראשוניים אותן הציג המתמטיקאי הגרמני-יהודי אדמונד לנדאו בקונגרס הבינלאומי של המתמטיקאים בשנת 1912 בקיימברידג'.
הבעיות,  אותן תיאר כ"בלתי ניתנות לפתרון במצב הידע הנוכחי",  נותרו בלתי פתורות עד היום (2019).
הבעיות

השערת גולדבך: האם כל מספר זוגי גדול מ-2 ניתן להציג כסכום של שני מספרים ראשוניים?
השערת המספרים הראשוניים התאומים: האם ישנם אינסוף זוגות של ראשוניים תאומים?
השערת לז'נדר: האם בין כל שני מספרים ריבועיים ישנו לפחות מספר ראשוני אחד? השערה זו שקולה להשערה שבין כל שני מספרים ריבועיים עוקבים ישנו לפחות מספר ראשוני אחד.
בעיית אוילר: האם יש אינסוף מספרים ראשוניים מהצורה  n^{2}+1? איוונייץ הוכיח (1972), בעזרת שיטת הנפה, שיש אינסוף מספרים מהצורה האמורה שיש להם לכל היותר שני גורמים ראשוניים.
ראו גם

23 הבעיות של הילברט
בעיות המילניום של מכון קליי
מספר ראשוני
בני אפרים

ערך זה עוסק בקהילת הודים המזהים עצמם כיהודים. אם התכוונתם לבני שבט אפרים המקראי, ראו .
|  אוכלוסייה |
| --- | --- |
 350 
 ריכוזי אוכלוסייה עיקריים
 אנדרה פרדש
 שפות
 טלוגו
 דת
 יהדות 
 
בני אפריים (בטלוגו: {బెనె ఎఫ్రాయిమ్), הנקראים גם "יהודי טלוגו", היא קהילה קטנה בת כ-50 משפחות החיה בלב אזור כפרי במדינת אנדרה פרדש. במדינה זו השפה הנפוצה ביותר היא טלוגו, וזו גם שפתם של חברי הקהילה.
בני הקהילה טוענים כי הם יהודים צאצאי שבט אפרים, שהגיעו להודו לאחר נדודים מאז גלות עשרת השבטים.
הקשר בין בני הקהילה ליהדות

בני אפרים טוענים כי הם צאצאים לשבט אפרים מעשרת השבטים. לטענתם לאחר גלות עשרת השבטים הם נדדו מישראל דרך מערב אסיה: פרס, אפגניסטן, טיבט וסין במשך 1,600 שנים, עד שהגיעו לדרום הודו לפני יותר מ-1,000 שנים. ההיסטוריה שלהם לטענתם דומה להיסטוריה של יהודי אפגניסטן, יהודי פרס, בני מנשה ובני ישראל.
בשנות ה-80 נסע מנהיג הקהילה שמואל יעקובי לירושלים, והשתכנע כי הוא ובני קהילתו הם יהודים. מאז שנות ה-80 כחמישים משפחות למדו יהדות, עברית וגם בנו בית כנסת פעיל, בו הם מקיימים תפילות בנוסח מסורתי. בני הקהילה חוגגים את כל החגים היהודיים, מקיימים אורח חיים יהודי, אינם עובדים בשבת, ושואפים לעלות לישראל.
במשך שנים ביקרו את בני הקהילה רבנים מהרבנות הראשית לישראל, על מנת לבדוק האם אכן בני הקהילה הם ממוצא יהודי.
אורח חיי הקהילה

רוב חברי הקהילה הם איכרים שכירים, העובדים בחקלאות וחיים בתנאי עוני קיצוני (על פי הגדרות האו”ם: פחות מ-1.5 דולר לנפש ליום).
קהילה זו שייכת לכת ה"מהדיגה" שהיא חלק מקאסטת ה"טמאים" - הקאסטה הנמוכה ביותר בהיררכיית הקאסטות בהודו.
ביקורת

בכתבה שפורסמה בוושינגטון טיימס בשנת 2006 נטען כך:
"רבים סבורים שיהודי בני אפרים מנסים להימלט מן העוני, וכי הם מנסים לעזוב את אזור אנדרה פרדש, שם שש שנים רצופות של בצורת וכישלון הביאו יותר מ-3,000 איכרים לחוב ולהתאבדות."
צ'נדרה סקהר אנגדי, מדען חברתי מקרנאטקה השכנה, אמר על יהודי טלוגו:
"הם בין היהודים העניים ביותר בעולם. הם נואשים להכרתם על-ידי הרבנות הראשית לישראל פשוט על מנת להבטיח להם דרכון ממדינה שבה הם יכולים לנהל חיים טובים בהרבה - הרחק מחיים אלו של עוני ורעב."
בנוסף לכך, המתנגדים להעלאת בני אפרים למדינת ישראל מבקרים את חבריה וטוענים שבעבר אבותיהם האיכרים התנצרו כדי לשפר את מצבם הכלכלי, וכעת (החל משנות השמונים של המאה העשרים) הם עושים את אותו הדבר עם היהדות.
ראו גם

בני מנשה
שבי ישראל
פתאנים
הערות שוליים

1 2 3  Shaikh Azizur Rahman, "Another tribe seeks rabbinical recognition", Washington Times מאי 2006
בית הקצינים

| --- | --- |

המבנה בשנות ה-30 של המאה ה-20
 מידע כללי
 סוג:  בניין 
 מיקום:  סקופיה 
 מדינה:  מקדוניה הצפונית 
 הקמה ובנייה
 תקופת הבנייה:  1925 2013 (שחזור) – 1929 2016 (שחזור) (כ־4 שנים)
 תאריך פירוק:  1964
 אדריכל:  וסילי באומגרטן (1925–1929) זוראן ג'ורדנובסקי (2013–2016)
 קואורדינטות:  41°59′46″N 21°25′49″E﻿ / ﻿41.996111111111°N 21.430277777778°E﻿ / 41.996111111111; 21.430277777778
  (למפת סקופיה מוגדלת) בית הקצינים(למפת סקופיה רגילה) בית הקצינים
 
בית הקצינים (במקדונית: Офицерски дом), מוכר גם בשם בית הצבא העממי היוגוסלבי (במקדונית: Домот на југословенската народна армија) ובית JNA (במקדונית: Дом ЈНА), הוא מבנה היסטורי שנמצא בגדה הימינית של הנהר וארדאר, ליד גשר האבן בכיכר מקדוניה, סקופיה, מקדוניה הצפונית.
היסטוריה > בנייה ופירוק המבנה

המבנה נבנה על הריסותיו של מסגד הישן בורמאלי, והתחיל את פעילותו ב-1925 בפיקוחו של האדריכל הרוסי, וסילי באומגרטן (אנ'), ונפתח לאחר סיום הבנייה, ב-1929. עד לתחילת מלחמת העולם השנייה, שימש הבניין לצורך קיום נשפים וארוחות ערב חגיגיות לאזרחים עשירים.
ב-1945, שמו של הבניין שונה לבית הצבא העממי היוגוסלבי (במקדונית: Домот на југословенската народна армија), או בקיצור בית JNA (במקדונית: Дом ЈНА). מאז 1955 ועד להשמדת הבניין, בבניין היו ציורים של הצייר המקודני בורקו לז'סקי (מק').
ברעידת האדמה בסקופיה שהייתה ב-1963, המבנה ניזק קשות, והושמד שנה לאחר מכן, בהחלטה של הממשלה. על הריסות המבנה, נבנה חניון.
היסטוריה > שחזור המבנה

ב-2007, הודיעה ממשלת מקדוניה הצפונית על שחזור בית הקצינים, וב-2011, החברה הפרטית היוונית "DC Prime Properties" רכשה את הקרקע, והתחייבה בחוזה כי לצד בניין המלון "מריוט", יתוכנן שחזור בית הקצינים, ויועצב על פי העיצובים המקוריים. למרות זאת, הבניין משרת בעיקר את צורכי המלון, אך חלק אחד מהחדר מוקדש למשרד ראש העיר סקופיה ולאולם חתונות.
בסתיו 2012, הודיע משרד התחבורה של מקדוניה הצפונית כי המשקיע קיבל היתר בנייה ויש לו תקופה של 6 שנים להשלים את הבניין.
בינתיים, שחזור המבנה בוצע ב-2013–2016 היה במסגרת הפרויקט סקופיה 2014 של הממשלה, שמטרתו היה להעניק מראה "אירופי" וקלאסי יותר חדש לסקופיה, בירת מקדוניה הצפונית. שחזור המבנה, כמבנה שנהרס ברעידת האדמה, אינו היחיד: התיאטרון הלאומי של מקדוניה הצפונית (אנ') שופץ גם הוא ב-2013, והוקם במקום הבניין הישן של הבנק הלאומי.
גלריה

בית הקצינים, לאחר רעידת האדמה ב-1963
בית הקצינים וגשר האבן בתקופת השלטון הסרבי בסקופיה.
החלק הצדדי של בית הקצינים
החלק הקדמי של בית הקצינים
בית הקצינים
בית הקצינים
בית הקצינים, לאחר רעידת האדמה ב-1963
ראו גם

סקופיה
כיכר מקדוניה
לקריאה נוספת

"АРХИТЕКТОНСКИТЕ СТИЛОВИ (во македонската архитектура од крајот на XIX век и периодот меѓу двете светски војни)". Кокан Грчев. Скопје.
הערות שוליים

1 2 3 4  בית הקצינים, marh.mk
↑  Stefanović, Tadija: Graditeljska delatnost ruskog arhitekte emigranta Vasilija Fjodoroviča Fon Baumgartena na jugu Srbije između dva svetska rata (אורכב 16.09.2016 בארכיון Wayback Machine), приступљено 14. 7. 2014.
↑  Skoplje ima dušu (אורכב 04.02.2020 בארכיון Wayback Machine), приступљено 14. 7. 2014.
1 2 3  Skopje's Much-Loved Army Hall to Rise Again (21. 1. 2013) (אורכב 21.09.2018 בארכיון Wayback Machine), приступљено 14. 7. 2014.
↑  Ќе се гради Офицерскиот дом и хотел на Плоштад Македонија, А1он, ‏2013-01-28 (באנגלית)
↑  Контоминас го почна, Самсоненко ќе го финишира Офицерскиот дом - Призма, ‏2015-08-04 (ב־)
↑  New Marriott hotel opens in Macedonia’s capital, Skopje, Meeting Media Group
ברוס איילוורד

| --- | --- |

 לידה:  המאה ה־20 סנט ג'ונס, קנדה 
 ענף מדעי:  אפידמיולוגיה 
 מקום לימודים:  אוניברסיטת ממוריאל, ניופאונדלנד  בית הספר להיגיינה ומחלות טרופיות של אוניברסיטת לונדון  בית ספר בלומברג לבריאות הציבור של אוניברסיטת ג'ונס הופקינס 
 מוסדות:  ארגון הבריאות העולמי (1992) 
 
ברוס איילוורד (באנגלית: Bruce Aylward) הוא היועץ הבכיר של מנכ"ל ארגון הבריאות העולמי. הוא ידוע בעיקר כמי שמוביל את הצוות של המשימה המשותפת של ארגון הבריאות העולמי לסין בטיפול בנגיף Covid-19.
קריירה

ד"ר איילוורד הוא קנדי לפי לאום ורופא-אפידמיולוג בהכשרה. את הכשרתו הרפואית עשה באוניברסיטת ממרואיל, ניופאונדלנד, קנדה. בית הספר להיגיינה ורפואה טרופית של לונדון ובית הספר לבריאות הציבור של ג'ון הופקינס. ד"ר איילוורד הצטרף לארגון הבריאות העולמי בשנת 1992. הוא עבד שמונה שנים בחיסון, בקרת מחלות מועברות ומיגור הפוליו במזרח התיכון, מערב האוקיינוס השקט, אירופה, צפון אפריקה ומרכז ודרום מזרח אסיה. הוא הוביל את השותפות העולמית להשמדת פוליו משנת 1998 עד 2004, שם פיקח על פריסתם של יותר מ-6000 אנשי שדה, פיתח כלים חדשים וחיסונים והקטין את מספר המדינות הפגיעות לפוליו בשניים.
תגובה להתפשטות הקורונה

ד"ר איילוורד הוביל את צוות ארגון הבריאות העולמי במהלך מגפת הקורונה בסין וטען שהמפתח להפחתת העברת המחלה הוא "בידוד, איתור מגע ובדיקה".
הערות שוליים

↑   (PDF) https://www.who.int/docs/default-source/coronaviruse/who-china-joint-mission-on-covid-19-final-report.pdf. נבדק ב-13 במרץ 2020. {{cite web}}:  (עזרה); חסר או ריק |title= (עזרה)
1 2  "WHO: Bruce Aylward". WHO. נבדק ב-13 במרץ 2020. {{cite web}}:  (עזרה)
↑  "WHO expert warns the world is 'not ready' for coronavirus spread". Extra.ie. 26 בפברואר 2020. נבדק ב-13 במרץ 2020. {{cite news}}:  (עזרה)
↑  Jr, Donald G. McNeil (4 במרץ 2020). "Inside China's All-Out War on the Coronavirus". The New York Times. נבדק ב-17 במרץ 2020. {{cite news}}:  (עזרה)
↑  "WHO: Don't expect travel bans, 'Mother Nature' to beat virus". KSTP (באנגלית). 12 במרץ 2020. נבדק ב-13 במרץ 2020. {{cite news}}:  (עזרה)
| --- | --- |
בקרת זהויות :  LCCN: n2009184907  VIAF: 103494760   WorldCat (עם VIAF): 103494760
בית מוריי

| --- | --- |
 מדינה:  ממלכת סקוטלנד
 השליט האחרון:  לולאך
 תקופת השושלת:  1020–1058 (כ־38 שנים)
 
בית מוריי (באנגלית: House of Moray) הוא בית מלוכה שמלך בסקוטלנד בין השנים 1040–1058. מוצאו של בית המלוכה משבט קנל לואיירן (Cenél Loairn) והוא נקרא על שם אזור מוצאם של המלכים - ממוריי שבסקוטלנד.
מלכי דאל ריאטה

מספר מלכים השייכים לשבט קנל לואייר מלכו בדאל ריאטה בראשית המאה השמינית קודם לכיבוש הממלכה על ידי אואנגוס הראשון, מלך הפיקטים:
פרצ'אר פוטה
אינבכלאך מק פרצ'ייר
סלבאך מק פרצ'ייר
דונגל מק סלבאך
מורדאך מק אייבכלאיך
מלכי סקוטלנד (מלכי אלבה)

לאחר מותו של דאנקן הראשון בשנת 1040 שלטו שני מלכים מבית מוריי על סקוטלנד:
מקבת' השתלט על המלוכה לאחר שהרג את דאנקן השני. שלטונו של מקבת' היה ארוך ומוצלח, אולם בנו של דאנקן השני, מלקולם השלישי הדיח את מקבת' ואת יורשו (בנו החורג) לולאך והשיב לשלטון את בית דאנקלד.
| דיוקן | שם מקובל | שם גאלי | משפחה | תקופת שלטון | תואר | כינוי |
| --- | --- | --- | --- | --- | --- | --- |
|  | מקבת' | מק בת'ד מק פינדלאייך | בנו של פינדלאך ממוריי, נכדו של מלקום השלישי, ובעלה של נכדתו של קנת השלישי | 1040 – 1057 | Rí Alban   מלך אלבה | האדום |
|  | לולאך | לולאך מק גיל קומגיין | נינו של קנת השלישי | 1057 – 1058 | Rí Alban   מלך אלבה | חסר המזל |
צאצאיו של לולאך: מאל סנכטאי מק לולאך ואואנגוס ממוריי (נהרג בשנת 1130) נשאו את התואר "מלכי מוריי" ולא את התואר "מלכי אלבה" (כינוייה של סקוטלנד באותה עת). אואנגוס נפטר בלא צאצאים זכרים ולאחר התואר עבר לויליאם פיץ דאנקן (אף שלא שלט במוריי).
| מלכי סקוטלנד |
| --- | --- | --- |
| בתי אצולה | המלכים הפיקטים • בית אלפין • בית דאנקלד  • בית מוריי •  בית ברוס • בית באליול • בית סטיוארט • בית הנובר • בית וינדזור |  |
| מלכים | מקבת' • לולאך |  |
| 0 | 1 | 2 |
| --- | --- | --- |
| הקודם: בית דאנקלד | בתי מלוכה בסקוטלנד | הבא: בית דאנקלד |
ג'ון ואליס

| --- | --- |

 לידה:  3 בדצמבר 1616 אשפורד, ממלכת אנגליה 
 פטירה:  8 בנובמבר 1703 (בגיל 86) אוקספורד, ממלכת אנגליה 
 ענף מדעי:  מתמטיקה
 מקום מגורים:  בריטניה
 מקום קבורה:  University Church of St Mary the Virgin 
 מקום לימודים:  Tenterden Infant School (1631)  בית ספר פלסטד (1632)  קולג' עמנואל (1637)  אוניברסיטת קיימברידג' (1640) 
 מוסדות:  אוניברסיטת אוקספורד (1649–1703)  קווינס קולג' (1644–1645) 
 צאצאים:  אן בלנקו, John Wallis 
 תרומות עיקריות
 השתתף בפיתוח החשבון הדיפרנציאלי והאינטגרלי, על שמו קרויה מכפלת ואליס
 
Opera mathematica, 1699
ג'ון ואליס (באנגלית: John Wallis;‏ 23 בנובמבר 1616 - 28 באוקטובר 1703), מתמטיקאי אנגלי שלזכותו נזקף חלק מפיתוח החשבון הדיפרנציאלי והאינטגרלי המודרני.
חייו

ואליס נולד באשפורד שבמחוז קנט. הוא התחיל ללמוד באוניברסיטת קיימברידג' בשנת 1632. בין השנים 1643 ו-1689 כיהן כקריפטוגרף ראשי עבור הפרלמנט של בריטניה ומאוחר יותר עבור חצר המלכות. בשנת 1645 הגיע ללונדון והשתתף בפגישות שבועיות עם מספר מדענים. בהמשך, קבוצה זו הקימה את החברה המלכותית.
בשנת 1649 קיבל משרה של פרופסור למתמטיקה באוניברסיטת אוקספורד. הסיבה למינוי הייתה בעיקרה פוליטית - הוא היה תומך ידוע של הפרלמנט של בריטניה. הוא החזיק במשרה באוניברסיטת אוקספורד במשך 50 שנים ונפטר באוקספורד.
על שמו קרויים מכפלת ואליס, האסטרואיד 31982 ג'ון ואליס. לוואליס גם מיוחס השימוש בסימן  \ \infty  לציון אינסוף.
בית מועצת פועלי רמת גן וגבעתיים

| --- | --- |

החזית של בית מועצת פועלי רמת גן וגבעתיים
 מידע כללי
 סוג:  בניין משרדים 
 מיקום:  רמת גן 
 מדינה:  ישראל ישראל
 בעלים:  רמת גן 
 הקמה ובנייה
 תקופת הבנייה:  ? – 1 במאי 1957
 תאריך פתיחה רשמי:  1 במאי 1957 
 אדריכל:  אנדריי לייטרסדורף 
 סגנון אדריכלי:  הסגנון הבין-לאומי 
 מידות
 שטח:  2,540 מ"ר 
 קומות:  6 
 קואורדינטות:  32°04′52″N 34°49′06″E﻿ / ﻿32.08103965305°N 34.81836725273°E﻿ / 32.08103965305; 34.81836725273
  מפת מיקום  מפה דינמית   (למפת גוש דן מוגדלת) בית מועצת פועלי רמת גן וגבעתיים(למפת גוש דן רגילה) בית מועצת פועלי רמת גן וגבעתיים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית מועצת פועלי רמת גן וגבעתיים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית מועצת פועלי רמת גן וגבעתיים  he בית מועצת פועלי רמת גן וגבעתייםhe בית מועצת פועלי רמת גן וגבעתייםמפת  __ רמת גן (in English: Ramat Gan)  __ גבעתיים (in English: Givatayim) [‌גוש דן וסביבותיו‌]מצפון ומערב: __ תל אביב-יפו (in English: Tel Aviv) ממזרח: __ בני ברק (in English: Bnei Brak), __ גבעת שמואל (in English: Giv'at Shmuel), __ קריית אונו (in English: Kiryat Ono), __ מחנה דורי (in English: Tel HaShomer Base) מדרום: __ אור יהודה (in English: Or Yehuda), __ פארק אריאל שרון (in English: Ariel Sharon Park) tabBackground:;tabBorder:#aaa;defaultTab:0;
 
גרם מדרגות הספירלה
בית מועצת פועלי רמת גן וגבעתיים (או בשמותיו האחרים - בית הפועלים או בית ההסתדרות) נמצא בפינת רחובות הרצל וקריניצי, ונבנה במהלך שנות החמישים בתכנון האדריכלים אנדריי לייטרסדורף ואיליה בלזיצמן.